
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare
privind aprobarea studiului de oportunitate  și concesionarea prin licitatie publică a terenului în suprafaţă de 1286 m2 situat  în Drobeta Turnu Severin, Str. Bicaz nr.28, identificat cu  NC 71668
1) Motivul emiterii actului administrativ cu caracter normativ
            Prin Cererea nr. 35169/11 septembrie 2024 S.C. ZEB City Integrated Solutions S.R.L. solicită concesionarea prin licitație publică a terenului în suprafăță de 1286 m2, situat în Drobeta Turnu Severin, str. Bicaz nr. 28, identificat cu  NC 71668, în vederea realizării de spații producție, depozitare și birouri  de interes privat cu respectarea limitării din certificatul de urbanism.
            Din  Extrasul de carte funciară nr.43467/16 octombrie 2024, rezultă că imobilul teren în suprafață de 1286 m2, situat în Drobeta Turnu Severin, Str. Bicaz nr. 28, identificat cu  NC 71668, este proprietatea municipiului Drobeta Turnu Severin și face parte din domeniul privat. Concesionarea terenului menționat se va realiza ținând cont de dispozițiile art.13 din Legea nr. 50/1991 cu modificările și completările ulterioare în care se arată că ” Terenurile aparținând privat al statului sau al unităților administrativ-teritoriale se pot concesiona prin procedura licitației publice, cu respectarea documentațiilor de urbanism aprobate potrivit legii,” precum și în conformitate cu dispozițiile cap.1, art.2, pct.2, lit. a, din Regulamentul privind concesionarea unor terenuri unor terenuri din domeniul public si privat al municipiului Drobeta Turnu Severin, aprobat prin HCL Drobeta Turnu Severin, nr.99/27.04.2021, care prevede că pot constitui obiectul contractului de concesiune și ” terenuri neocupate de construcții solicitate de persoane fizice sau juridice în vederea edificării  de construcţii sau de obiective de uz şi/sau de interes privat, cu respectarea documentaţiilor de urbanism aprobate potrivit legii,,.
             Prin Certificatul de urbanism nr. 1300/06 noiembrie 2024, Serviciul Urbanism arată că imobilul teren în discuție face parte din intravilanul municipiului și aparține domenului privat. Terenul are funcțiunea actuală de curți construcții și este destinat construirii de spații prestări servicii, spații administrative, construcții pentru activități nepoluante conform PUG aprobat prin HCL nr. 219/2010. 
           Conform Raportului de evaluare nr. 63T/11 noiembrie 2024, întocmit de către evaluatorul autorizat A.N.E.V.A.R. ing. Octavian Bordei, valoarea de piață a imobilului este de 447270 lei (89904 Euro), iar nivelul minim al redevenței raportat la o perioadă a concesiunii de 49 de ani plătibilă în primii 25 de ani este de 17891 lei/an (3596 Euro/an).

         Având în vedere situaţia de fapt şi de drept, raportat la dispoziţiile art.362 alin.1 și alin. 3 cu trimitere la dispozițiile art.308 alin.4 și 309 alin.5 din OUG nr. 57/2019 privind codul administrativ coroborat cu dispozitiile art.309 alin.7 din același act normativ, propunem aprobarea studiului de oportunitate si concesionarea prin licitație publică a  imobilului teren în suprafață de 1286 m2 situat în Drobeta Turnu Severin, Str. Bicaz nr. 28, identificat cu  NC 71668, inclusiv a Raportului de evaluare nr. 63T/11.11.2024, întocmit de către evaluatorul autorizat A.N.E.V.A.R. ing. Octavian Bordei.  
 2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în sumă de 650 de lei, urmând a fi recuperată de la concesionar, anterior semnarii contractului de concesiune.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro (Monitorul Local).
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Primar,
Marius Screciu

